31/07/2019 | Administración LocalMunicipal
Santa Comba
Designación de membros que integran a Xunta de Goberno Local

EDICTO Designación membros que integran a Xunta de Goberno Local “DECRETO DA ALCALDÍA NÚM.864/2019, do 07/07/2019 Expediente núm.: Org.2019-2023 –XGL- Departamento: Alcaldía (adxunto a secretaría) Expediente electrónico: 2019/G003/000910 Procedemento: decretos de organización Asunto: designación membros que integran a Xunta de Goberno Local Logo de celebrarse as eleccións municipais o 26 de maio de 2019. Logo de se constituír a nova Corporación municipal en sesión extraordinaria realizada o 15 de xuño de 2019. Logo de ver que é preceptiva a Xunta de Goberno Local, por ser un municipio superior aos 5.000 habitantes, e que corresponde ao alcalde nomear os membros que a integran. Logo de ver que a Xunta de Goberno Local se integra polo alcalde e un número de concelleiros non superior ao terzo do número legal dos mesmos, nomeados e separados libremente por aquel, dando conta ao Pleno. Logo de ver os artigos 20.1. b, 21.3 e 23 da Lei 7/1985, do 2 de abril, reguladora das bases do réxime local (BOE núm.80, do 03/04/1985); o artigo 22 do texto refundido das disposicións legais vixentes en materia de réxime local, aprobado por Real decreto lexislativo 781/1986, do 18 de abril (BOE núm.96 do 22/04/1986); o artigo 65 da Lei 5/1997, do 22 de xullo, da administración local de Galicia (DOG núm.149, do 05/08/1997 e BOE núm.237, do 03/10/1997) (LALGa), e os artigos 35, 41.3, 43, 46, 52, 112 e 113 do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro (ROF) (BOE núm.305 do 22/12/1986). De acordo con todo o indicado, RESOLVO: 1. Constituír a Xunta de Goberno Local, como órgano colexiado municipal de carácter resolutorio, que quedará integrada polos membros seguintes: Presidente: Don DAVID BARBEIRA GARCÍA (CxG) Vogais: Don LEON FELIPE AHECHU ESPALLARGUES (PSdeG-PSOE) Don LUIS VIDAL FLO MOTAS (PSdeG-PSOE) Dona BLANCA NELLY DAME BOMBARDO (PSdeG-PSOE) Dona SUSANNA MARIA GABIEIRO LOBATO (PSdeG-PSOE) 2. A Xunta de Goberno Local en sesión ordinaria reunirase cunha periodicidade quincenal, na sala de xuntanzas da alcaldía na Casa do Concello, nas datas e ás horas que se indican: Ordinarias: 2.º e 4.º venres de cada mes, ás 19.30 horas (sete e media do serán). Extraordinarias e extraordinarias e urxentes Cando con tal carácter sexan convocadas polo alcalde.3. O alcalde poderá reunir á Xunta de Goberno Local cando estime necesario coñecer o seu parecer ou pedir a súa asistencia antes de ditar resolucións no exercicio das atribucións que lle corresponde.4. Non obstante, se as circunstancias o aconsellaran, a xuízo do alcalde, poderá este alterar as sesións ordinarias da Xunta de Goberno Local un día distinto da semana e á hora que estime axeitada, respectando sempre a periodicidade mínima antes establecida e as normas legais sobre forma e prazos das convocatorias. En particular, serán criterios a ter en conta polo alcalde para a convocatoria das sesións ordinarias para día distinto do establecido como preferente que coincidan con Semana Santa e Nadal, como consecuencia dos períodos vacacionais, a conveniencia dun maior estudo dos asuntos que se prevexa tratar, a urxencia dos asuntos e calquera outro que xustifiquen razoadamente a decisión.5. Delegar na Xunta de Goberno Local, da que a competencia básica é prestar asistencia e asesoramento a esta alcaldía no exercicio das súas atribucións, o exercicio das seguintes atribucións da alcaldía: a) As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. b) O outorgamento de licenzas urbanísticas de obras maiores e de apertura de establecementos, así como a aprobación das liquidacións dos distintos ingresos de dereito público que poidan derivarse do outorgamento das licenzas mencionadas.6. A efectividade desta resolución será desde o día seguinte ao da sinatura deste decreto pola alcalde.7. Comunicar esta resolución aos diferentes servizos municipais para o seu coñecemento e efectos.8. Notificar persoalmente este decreto aos concelleiros designados, que se considerará aceptada tacitamente, agás manifestación expresa.9. Publicar este decreto no Boletín Oficial da Provincia, no taboleiro de anuncios da sede electrónica, no Portal de Transparencia e na páxina web municipal.10. Dar conta ao Pleno da Corporación municipal na primeira sesión que celebre. Santa Comba, na data da sinatura dixital. Dou fe O alcalde A secretaria xeral David Barbeira García Cristina Alonso Losada (Documento que se asina electronicamente)”